น้องเมย์ ชิมลางแบดฯ ที่เยอรมัน ก่อนล่าแชมป์ออล อิงแลนด์
เมย์ รัชนก อินทนนท์ นักตบลูกขนไก่มือ 1 ของไทยและมือ 8 ของโลก เตรียมใช้รายการแบดมินตันเมืองเบียร์ โยเน็กซ์ เยอรมัน โอเพ่น วันที่ 26 ก.พ.-3 มี.ค.นี้ ปรับตัวการแข่งขันในยุโรป ลดความตื่นเต้น ก่อนไปเมืองผู้ดีลุยศึกใหญ่ ระดับซุปเปอร์เวิลด์ทัวร์ 1,000 โยเน็กซ์ ออล อิงแลนด์ โอเพ่น 2019 วันที่ 6-10 มี.ค.นี้ เผยแม้จะคว้าแชมป์ที่มาเลเซียมาแล้ว แต่ยังซ้อมหนักสม่ำเสมอ เพื่อทำอันดับชิงโควตาโอลิมปิกเกมส์ 2020 ประเทศญี่ปุ่น,เมย์ รัชนก อินทนนท์ นักแบดมินตันสาวเบอร์ 1 ของไทย และมืออันดับ 8 ของโลก กล่าวถึงการเตรียมตัวก่อนลงแข่งขันแบดมินตันเอชเอสบีซี บีดับเบิลยูเอฟ ซุปเปอร์เวิลด์ทัวร์ 1,000 โยเน็กซ์ ออล อิงแลนด์ โอเพ่น 2019 ที่ประเทศอังกฤษ ระหว่างวันที่ 6-10 มี.ค. ว่า ตอนนี้ร่างกายถือว่าสมบูรณ์ดี ไม่มีอาการบาดเจ็บแต่อย่างใด ซ้อมได้ดีอย่างไรก็ตาม จากปีที่ผ่านมา ช่วงเวลาของการแข่งขันรายการใหญ่ๆก่อนไปถึงออล อิงแลนด์ ค่อนข้างห่างกัน ทำให้ห่างสนามนานไป ปีนี้จึงตั้งใจจะไปแข่งขันรายการระดับซุปเปอร์เวิลด์ทัวร์ 300 โยเน็กซ์ เยอรมัน โอเพ่น ระหว่างวันที่ 26 ก.พ.-3 มี.ค. เพื่อเป็นการเตรียมร่างกายก่อนจะไปลุยศึกออล อิงแลนด์ ซึ่งน่าจะช่วยลดความตื่นเต้น และช่วยในเรื่องการปรับตัวแข่งขันในยุโรปได้ดีด้วย,เมย์ รัชนกกล่าวอีกว่า ถึงแม้จะเพิ่งคว้าแชมป์แรกของปี ในรายการ เปโรดัว มาเลเซีย มาสเตอร์ส มาได้แล้ว แต่ก็ยังต้องซ้อมให้หนักเพื่อรักษาระดับการเล่นของตัวเองให้สม่ำเสมอ เพราะปัจจุบันแบดมินตันหญิงเดี่ยว มีสไตล์การแข่งขันที่คล้ายกับชายเดี่ยวมากขึ้น เป็นเพาเวอร์เกมมากขึ้น ต้องใช้ทั้งเทคนิคและความแข็งแรงของสภาพร่างกาย ทำให้ต้องปรับตัวในเรื่องร่างกายเพิ่มเติม ประกอบกับปีนี้จะต้องทำอันดับชิงโควตาโอลิมปิกเกมส์ 2020 ที่กรุงโตเกียว ประเทศญี่ปุ่นด้วย ทำให้การแข่งขันสูงขึ้นกว่าปีที่ผ่านๆ มา.
รัชนก อินทนนท์  เตรียมใช้รายการแบดมินตันเมืองเบียร์ โยเน็กซ์ เยอรมัน โอเพ่น วันที่ 26 ก.พ.-3 มี.ค.นี้ ปรับตัวการแข่งขันในยุโรป ก่อนไปเมืองผู้ดีลุยศึกใหญ่ โยเน็กซ์ ออล อิงแลนด์ โอเพ่น 2019
น้องเมย์,รัชนก อินทนนท์,แบดมินตัน,โยเน็กซ์ ออล อิงแลนด์ โอเพ่น 2019,โยเน็กซ์ เยอรมัน โอเพ่น